**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

**Избори за общински съветници и кметове/национален референдум на 25.10.2015г.**

**П Р О Т О К О Л**

**№ 14**

**гр. Трявна, 07.10.2015г.**

Днес, 07.09.2015 година се състоя заседание на Общинска избирателна комисия - гр. Трявна /ОИК/, назначена с Решение № 1832-МИ/НР/ 04.09.2015 г. на ЦИК.

На заседанието присъстват: Андреана Рачева, Снежана Бонева, Елена Колева, Валентина Жечева, Кольо Станев, Кремена Станева, Митко Рашков, Стоян Василев, Камен Кънчев.

Отсъстващи – Радослав Ников, Иван Петров. Налице е законоустановения кворум, съгласно разпоредбите на чл.85, ал.3 от Изборния кодекс /ИК/, комисията може да заседава и взема решения.

Заседанието бе открито в 15.00 часа под председателството на Андреана Рачева - председател на ОИК –Трявна.

**Андреана Рачева:**

Уважаеми колеги, откривам заседанието на ОИК – Трявна. Заседанието ще се проведе при следния

**ДНЕВЕН РЕД:**

1. Разглеждане на жалби и писма.

2. Разни.

Гласували всички „за“ - 9 гласа, „против“ няма.

По т. 1 от дневния ред: Докладва председателят, Андриана Рачева.

**ОТНОСНО:** Жалба с вх. № 8/29.09.2015г., подадена от Константин Петков, преупълномощено лице на МК „Патриоти за Трявна и Плачковци и Решение № 2465-МИ от 03.10.2015г. на ЦИК.

**Рачева:** По жалба с вх. № 8/29.09.2015г., подадена от Константин Петков, преупълномощено лице на МК „Патриоти за Трявна и Плачковци, ОИК - Трявна се е произнесла с Решение № 92-МИ от 30.09.2015г., с което жалбата е оставена без уважение. Решението е обжалвано пред ЦИК, като последната с Решение № 2465-МИ от 03.10.2015г. е отменила обжалваното пред нея решение на ОИК – Трявна, приемайки че е налице нарушение на чл. 168, ал.3 от ИК, тъй като ползването на помещението е било бeзвъзмeздно, както и че е нарушена разпоредбата на чл. 182, ал.1 от ИК - да бъде провеждана предизборна агитация в държавни и общински учреждения. Преписката е върната на ОИК – Трявна за ново произнасяне при съобразяване с дадените указания по тълкуване на закона.

Членовете на Общинската избирателна комисия след направените разисквания, взеха поименно становище по жалбата, като считат, че същата е неоснователна по следните съобръжения:

Не е налице нарушение на чл. 182, ал.1 от ИК. От внимателния прочит на текста на посочената правна норма, става ясно че законодателят е имал предвид да не бъде извършвана предизборна агитация в държавни или общински учреждения, като целта на тази забрана е да не бъде допускана злоупотреба с власт от страна на изпълняващите ръководни функции в така изброените организации. В подкрепа на същия извод е и ал.2 на същата правна норма, забраняваща на лицата на изборна длъжност в синдикалните и работодателските организации, да провеждат предизбрна агитация на рабтните си места. И с този текст се преследва целта да не бъде допускана злоупотреба с властнически лостове, притежавани от посочените лица. Ако законодателят имаше предвид да забрани агитацията в помещенията – зали, киносалони, театри и други помещения, той би използвал израза от ал. 3 на чл. 182 от ИК – „забранява се използването“. От това следва, че провеждането на мероприятие, част от предизборна кампания, в недвижим имот, общинска собтвеност, не представлява нарушение на чл. 182, ал.1 от ИК. Този извод се подкрепя и от наличието в позитивното право на текста на чл. 168, ал.3 от ИК. Този законов текст забранява ползването безплатно на публичен административен ресурс /в частност на общински недвижими имоти, какъвто е натоящият казус/. Per argumentum a contrario /по аргумент на противното/ ползването на общински недвижим имот е позволено, но при условие че това ползване не е безвъзмездно. В заключение, ползването на общински недвижим имот за предизборна агитация не е априори забранено, а напротив – позволено при определени условия. Следователно не е налице нарушение на чл. 182, ал.1 от ИК.

Относно това дали е нарушен чл. 168, ал.3 от ИК намираме следното:

Не е спорен факта, че Общински съвет - Трявна не е предвидил такса за използването на поменатото помещение, както и че има издадено разрешение за провеждане на въпросното мероприятие. При тази фактическа обстановка се налага несъмнения извод, че Драгомир Николов е поставен обективно /по независещи от него причини/ да заплати такса за провеждане на мероприятието. По тази причина е невъзможно да се твърди, че същият е осъществил състав на администртивно нарушение, наказуем със санкционната норма на чл. 474, ал.1 от ИК. За да е налице административно нарушение е необходимо наличието на субективния елемент на нарушението, а именно деецът съзнателно да е осъществил противоправно деяние. В случая незаплащането на такса не се дължи на виновно поведение на Николов, а на пречка извън неговата воля – липсата на определена такава от страна на компетентния административен орган – Общински съвет – Трявна.

По изложените съображения жалбата следва да бъде оствена без уважение.

След направените разисквания и на основание чл.87, ал.1, т.22 от ИК, ОИК- Трявна

**Р Е Ш И:**

Оставя без уважение жалба с вх. № 8/29.09.2015г., подадена от Константин Петков, преупълномощено лице на МК „Патриоти за Трявна и Плачковци“, като неоснователна и недоказана.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК - Трявна и да се публикува в Интернет страницата на комисията.

Гласували всички „за“ - 9 гласа, „против“ няма.

**ОТНОСНО:** Жалба с вх. № 124 от 05.10.2015г., депозирана от Георги Пенчев Пенчев, ЗА кмет на Община Трявна.

 Общинска избирателна комисия - Трявна е сезирана с  жалба с вх. № 11/ 05.10.2015г. по описа на  електонния регистър на жалбите в ОИК-Трявна, от Георги Пенчев Пенчев, За кмет на Община Трявна.

**Рачева:** В жалбата се сочи, че на 05.10.2015 г., ПП „Герб“ е изградила предизборна шатра в общински имот ПИ с идентификатор 73403.501.2857 по кадастралната карта и кадастралните регистри на гр. Трявна, без да заплати необходимата такса и без да има разрешение за това от общината.

В периода от 10.00 ч. до 11.30 ч. на същото място се провела предизборна кампания и се раздавали агитационни материали. За наличието на шатрата в посоченото време е съставен констативен протокол от служители на Общинска администрация – Трявна и служител от РУ „Полиция“ гр. Трявна. Счита се, че това е нарушение по чл. 168 ал. 3 от ИК и на организатора на мероприятието, Цветомир Цвятков Михов, следва да бъде наложена съответна санкция от ОИК – гр. Трявна. ПП „Герб“ и Цветомир Михов неколкократно били уведомявани с писма № 23-00-10-001 от 25.09.2015 г. и № 0201-1-003 от 28.09.2015 г., че следва за изграждане на предизборни шатри на общински терен да се заплати съответната такса, съгласно действащите наредби на Общински съвет - Трявна. На писмо до ОИК – Трявна, изх. № 0201-1-001 от 25.09.2015 г. на Община Трявна е получен отговор от ОИК – Трявна под № 0201-1-002 от 28.09.2015 г., като е отговорено, че за изграждане на шатри следва да се заплати съответната такса. Въпреки тези факти шатрите са планирани да бъдат поставени без заплащане в официално съобщение на ПП „Герб“ в Интернет, копие от което съобщение е приложено към жалбата.

Общинска избирателна комисия - Трявна, счита че за да се произнесе по така постъпилата жалба, ОИК – Трявна трябва да разполага с доказателства относно това дали желаещата да разположи информационни шатри политическа формация е била надлежно уведомена за дължимата такса за ползване на публичен административен ресурс по смисъла на чл. 168 ал. 3 от ИК.

Указва на Кмета на Община Трявна да предостави писмо № 2300-10-001 от 25.09.2015 г. и писмо № 0201-1-003 от 28.09. 2015 г. както и доказателства за надлежното им връчване. Освен това да бъде предоставен и административен адрес на ПИ с идентификатор 73403.501.2857 по КК и КР на гр. Трявна.

ОИК – Трявна ще вземе решение след предоставяне на горепосочените писма и доказателства от Община Трявна.

По т. 2 от дневния ред: Докладва председателят, Андриана Рачева.

**Рачева:** Докладвам Жалба с вх. № 18 от 02.10.2015 г., писмо вх. № 119 от 02.10.2015 г. на ЦИК, писмо вх. № 120 от 05.10.2015 г. на ЦИК, писмо вх. № 121 от 05.10.2015 г. на ЦИК, относно застъпници и представители на съответната община, писмо вх. № 122 от 05.10.2015 г. на ЦИК, писмо вх. № 123 от 05.10.2015 г. на Община Трявна, писмо вх. № 125 от 06.10.2015 г. на Районна прокуратура.

Поради изчерпване на дневния ред, закривам заседанието – 16.45 часа.

ПРЕДСЕДАТЕЛ:  
 /Андреана Рачева/

ЗАМ. ПРЕДСЕДАТЕЛ:

/Кольо Станев/